Arnar Pétursson, landsliðsþjálfari kvenna í handbolta, segir að íslenska liðið sé stöðugt að verða betra. Ísland mætir Slóveníu í umspili um laust sæti á HM síðar í þessum mánuði.
Íslenska landsliðið fékk undanþágu frá heilbrigðisyfirvöldum til að æfa af fullum krafti en í næstu viku heldur liðið til Slóveníu. Ísland mætir Slóveníu í tveimur leikjum, heima og að heiman, og það lið sem hefur betur í einvíginu fer á heimsmeistaramótið í handbolta sem fram fer á Spáni í desember. Ísland spilaði þrjá leiki í forkeppni HM í mars og tryggði sér þar sæti í umspilinu. Arnar Pétursson, landsliðsþjálfari, segir að leikirnir þrír hafi gert mikið fyrir liðið.
sagði Arnar Pétursson. Ísland mætir Slóveníu ytra í fyrri leiknum þann 17. apríl og heimaleikurinn verður svo spilaður á Ásvöllum fimm dögum síðar.
Tveir leikir fara fram í Meistaradeild Evrópu í fótbolta í kvöld. Topplið ensku úrvalsdeildarinnar, Manchester City, tekur á móti Dortmund frá Þýskalandi í fyrri viðureign 8-liða úrslitanna og þá fá Spánarmeistarar Real Madrid Englandsmeistara Liverpool í heimsókn í fyrri leik liðanna. Leikið var í ensku úrvalsdeildinni í gær á öðrum degi páska. Everton og Crystal Palace gerðu 1-1 jafntefli og þá vann West Ham Úlfana 3-2 í hörkuleik. West Ham komst upp fyrir Chelsea og í 4. sæti deildarinnar með sigrinum en stigi munar nú á liðunum. Manchester City situr sem fastast á toppi deildarinnar með 74 stig, Manchester United er í 2. sætinu með 60, og Leicester í því þriðja með 56.
Arnar Pétursson, landsliðsþjálfari kvenna í handbolta segir ágætis stíganda í liðinu en íslenska liðið mætir Slóveníu í umspili um sæti á HM síðar í mánuðinum.